stanford-oval/wikipedia huggingface dataset:
พระยามโนปกรณ์นิติธาดา (ก้อน หุตะสิงห์)

นายกรัฐมนตรีสยาม ตั้งแต่ปี 2475 ถึง 2476
| มหาอำมาตย์โทพระยามโนปกรณ์นิติธาดาป> ม. ท.จ.ว. ต.ช. ว.ป.ร. ๓ ป.ป.ร. ๔ |
| --- | --- |
พระยามโนปกรณ์นิติธาดา ใน พ.ศ. 2473

นายกรัฐมนตรีสยาม คนที่ 1
ดำรงตำแหน่ง 10 ธันวาคม พ.ศ. 2475 – 20 มิถุนายน พ.ศ. 2476  (193 วัน)
กษัตริย์: พระบาทสมเด็จพระปกเกล้าเจ้าอยู่หัว
ก่อนหน้า: ตนเอง (ประธานคณะกรรมการราษฎร)
ถัดไป: พระยาพหลพลพยุหเสนา (พจน์ พหลโยธิน)
ประธานคณะกรรมการราษฎร
ดำรงตำแหน่ง 28 มิถุนายน พ.ศ. 2475 – 10 ธันวาคม พ.ศ. 2475  (165 วัน)
กษัตริย์: พระบาทสมเด็จพระปกเกล้าเจ้าอยู่หัว
ก่อนหน้า: สถาปนาตำแหน่ง
ถัดไป: ตนเอง (นายกรัฐมนตรี)
รัฐมนตรีว่าการกระทรวงพระคลังมหาสมบัติ
ดำรงตำแหน่ง 10 ธันวาคม พ.ศ. 2475 – 29 มิถุนายน พ.ศ. 2476  (181 วัน)
นายกรัฐมนตรี: ตนเอง
ก่อนหน้า: ตนเอง (เสนาบดี)
ถัดไป: เจ้าพระยาศรีธรรมาธิเบศ (จิตร ณ สงขลา)
เสนาบดีกระทรวงพระคลังมหาสมบัติ
ดำรงตำแหน่ง 29 มิถุนายน พ.ศ. 2475 – 10 ธันวาคม พ.ศ. 2475  (164 วัน)
กษัตริย์: พระบาทสมเด็จพระปกเกล้าเจ้าอยู่หัว
ก่อนหน้า: พระวรวงศ์เธอ พระองค์เจ้าศุภโยคเกษม
ถัดไป: ตนเอง (รัฐมนตรีว่าการ)
กรรมการองคมนตรี
ดำรงตำแหน่ง 2 กันยายน พ.ศ. 2470 – 28 มิถุนายน พ.ศ. 2475  (4 ปี 299 วัน)
กษัตริย์: พระบาทสมเด็จพระปกเกล้าเจ้าอยู่หัว
ปลัดทูลฉลองกระทรวงพาณิชย์
ดำรงตำแหน่ง 1 ตุลาคม พ.ศ. 2465 – 31 มีนาคม พ.ศ. 2469  (3 ปี 181 วัน)
รัฐมนตรี: พระเจ้าพี่ยาเธอ กรมพระจันทบุรีนฤนาถ
ถัดไป: หม่อมเจ้าฉลาดลบเลอสรรค์ กมลาสน์
 
ข้อมูลส่วนบุคคล
เกิด: ก้อน 15 กรกฎาคม พ.ศ. 2427 อำเภอพระนคร เมืองพระนคร ประเทศสยาม (ปัจจุบัน เขตพระนคร กรุงเทพมหานคร ประเทศไทย)
เสียชีวิต: 1 ตุลาคม พ.ศ. 2491 (64 ปี) รัฐปีนัง สหพันธรัฐมาลายา (ปัจจุบัน รัฐปีนัง ประเทศมาเลเซีย)
สัญชาติ: ไทย
เชื้อชาติ: ไทยเชื้อสายจีน
คู่สมรส:   นิตย์ สาณะเสน (สมรส 2455; เสียชีวิต 2473)  เชย 
บุตร: ตุ้ม หุตะสิงห์
บุพการี: ฮวด หุตะสิงห์ (บิดา) แพ้ว หุตะสิงห์ (มารดา)
ญาติ: พระยาสาครคณาภิรักษ์ (พี่ชาย) ประกอบ หุตะสิงห์ (หลานอา)
การศึกษา: วัดราชบุรณราชวรวิหาร โรงเรียนสวนกุหลาบวิทยาลัย โรงเรียนอัสสัมชัญ โรงเรียนกฎหมาย
ศิษย์เก่า: มิดเดิลเทมเพิล [en]
อาชีพ:  ข้าราชการ  นักการเมือง 
วิชาชีพ: นักกฎหมาย
ลายมือชื่อ: 

มหาอำมาตย์โท พระยามโนปกรณ์นิติธาดา[หมายเหตุ ก] ป.ม. ท.จ.ว. ต.ช. ร.ด.ม. (ศ) ว.ป.ร. ๓ ป.ป.ร. ๔  (15 กรกฎาคม พ.ศ. 2427 – 1 ตุลาคม พ.ศ. 2491) นามเดิม ก้อน หุตะสิงห์ เป็นขุนนางชาวสยาม ดำรงตำแหน่งนายกรัฐมนตรีสยามคนแรกหลังจากการปฏิวัติสยาม พ.ศ. 2475 โดยได้รับเลือกจากสมาชิกคณะราษฎรเพื่อเป็นการประนอมอำนาจกับอำนาจเก่า เป็นผู้มีส่วนสำคัญในการร่างรัฐธรรมนูญแห่งราชอาณาจักรสยาม (พ.ศ. 2475) ซึ่งมีการเพิ่มพระราชอำนาจเป็นอันมากเมื่อเทียบกับรัฐธรรมนูญฉบับชั่วคราวก่อนหน้า นอกจากนี้ ยังยึดอำนาจรัฐบาลตนเองใน พ.ศ. 2476 และเสนอชื่อตนเองเป็นนายกรัฐมนตรี พร้อมให้งดใช้รัฐธรรมนูญดังกล่าว ก่อนจะถูกขับจากตำแหน่งนายกรัฐมนตรีในรัฐประหารตอบโต้จากพระยาพหลพลพยุหเสนา หัวหน้าคณะราษฎร จึงลี้ภัยไปอยู่ปีนังจนวาระสุดท้ายของชีวิต
ประวัติ

พระยามโนปกรณ์นิติธาดา (ก้อน หุตะสิงห์) เกิดเมื่อวันที่ 15 กรกฎาคม พ.ศ. 2427 ที่บ้านถนนตรีเพชร ตำบลพาหุรัด จังหวัดพระนคร เป็นบุตรคนสุดท้องของนายฮวด กับนางแพ้ว หุตะสิงห์ ซึ่งทั้งสองเป็นชาวไทยเชื้อสายจีน เขาได้เริ่มการศึกษาชั้นต้นโดยเรียนวิชาหนังสือไทยที่วัดราชบูรณะ (วัดเลียบ) เมื่อปี พ.ศ. 2433 เป็นเวลา 4 ปี จึงสอบไล่ได้ประโยค 1 จากนั้นจึงได้เข้าศึกษาต่อที่โรงเรียนสวนกุหลาบวิทยาลัย เป็นเวลา 4 เดือน แล้วจึงเข้าศึกษาต่อวิชาหนังสือไทยที่วัดจักรวรรดิ์จนสอบไล่ได้ประโยค 2 ในปี พ.ศ. 2437 ต่อมาจึงได้เข้าศึกษาต่อวิชาภาษาอังกฤษที่โรงเรียนอัสสัมชัญ เป็นเวลา 4 ปี จนจบชั้นปีที่ 4 และในเดือนกันยายน พ.ศ. 2445 จึงได้เข้าศึกษาต่อวิชากฎหมายที่โรงเรียนกฎหมายกระทรวงยุติธรรม จนสำเร็จเป็นเนติบัณฑิตสยามในปี พ.ศ. 2446 ต่อมาเขาได้ทุนเล่าเรียนหลวงไปศึกษาด้านกฎหมายจนสำเร็จเนติบัณฑิตจากสถาบัน The Middle Temple กรุงลอนดอน ประเทศอังกฤษ เมื่อปี พ.ศ. 2448 เมื่อสำเร็จเนติบัณฑิตสยามแล้ว ท่านได้เข้ารับราชการในตำแหน่งผู้พิพากษาศาลอุทธรณ์ กระทรวงยุติธรรม จนได้รับพระราชทานบรรดาศักดิ์เป็น “หลวงประดิษฐ์พิจารณ์การ” จนกระทั่งได้เป็น “พระสมุหนิติศาสตร์” และ “พระยามโนปกรณ์นิติธาดา” ในที่สุด
พระยามโนปกรณ์นิติธาดา (ก้อน หุตะสิงห์) ได้เข้ารับราชการในตำแหน่งผู้พิพากษาศาลอุทธรณ์ สังกัดกระทรวงยุติธรรม และนอกจากนี้ยังเป็นอาจารย์สอนวิชากฎหมาย ทำให้ท่านมีลูกศิษย์ลูกหามาก ในเวลาต่อมาท่านได้เป็นอธิบดีศาลฎีกา และได้รับความไว้วางพระราชหฤทัยจากพระบาทสมเด็จพระปกเกล้าเจ้าอยู่หัว ให้ดำรงตำแหน่งองคมนตรีที่ปรึกษาราชการในพระองค์มาตั้งแต่ปี พ.ศ. 2461 ต่อมาขณะเกิดการปฏิวัติสยาม พ.ศ. 2475 พระยามโนปกรณ์นิติธาดา กำลังดำรงตำแหน่งเสนาบดีกระทรวงการคลังในขณะนั้น
บทบาททางการเมือง

ดูเพิ่ม: พระบาทสมเด็จพระปกเกล้าเจ้าอยู่หัว § การต่อต้านคณะราษฎร
พระยามโนปกรณ์นิติธาดา เป็นผู้ที่จบการศึกษาวิชากฎหมายระดับเนติบัณฑิต จากประเทศอังกฤษ เป็นข้าราชการตุลาการผู้ที่ได้ชื่อว่ามือสะอาด ไม่เคยมีเรื่องด่างพร้อยมาตลอดชีวิตการรับราชการ เมื่อมีการเปลี่ยนแปลงการปกครอง ท่านได้รับเลือกจากคณะราษฎรโดยนายปรีดี พนมยงค์ ให้ดำรงตำแหน่งสมาชิกสภาผู้แทนราษฎรชุดแรกที่มีด้วยกันทั้งหมด 70 คน ที่มาจากการแต่งตั้ง และได้รับคัดเลือกให้ดำรงตำแหน่งนายกรัฐมนตรีคนแรกของประเทศ ด้วยหวังว่าท่านจะเป็นคนกลางประสานความเข้าใจระหว่างกลุ่มผู้นิยมการปกครองแบบเก่า และกลุ่มผู้เปลี่ยนแปลงการปกครอง โดยพระยามโนปกรณ์นิติธาดาได้ถูกทาบทามตั้งแต่วันแรกที่มีการเปลี่ยนแปลงการปกครอง แต่ทว่ายังไม่ตอบรับเลยในทันที เพียงแต่ขอเวลาไปตัดสินใจหนึ่งคืน และได้ให้คำตอบรับในเช้าวันถัดมา
จากกรณีร่างเค้าโครงเศรษฐกิจ (สมุดปกเหลือง) ของหลวงประดิษฐ์มนูธรรม เขาใช้เล่ห์กลในการปัดเค้าโครงดังกล่าวตกไป และยกพระราชวินิจฉัยของพระบาทสมเด็จพระปกเกล้าเจ้าอยู่หัว (สมุดปกขาว) ซึ่งไม่มีผู้รับสนองมาอ้าง เขาสมคบกับพระยาทรงสุรเดช สมาชิกคณะราษฎรที่แยกตัวออกไป ใช้อำนาจของนายกรัฐมนตรีปิดสภา พร้อมงดใช้รัฐธรรมนูญบางมาตรา รวมทั้งได้เนรเทศนายปรีดี พนมยงค์ ไปประเทศฝรั่งเศส และออกพระราชบัญญัติป้องกันการกระทำอันเป็นคอมมิวนิสต์เป็นฉบับแรกด้วย นับว่าเป็นรัฐประหารครั้งแรกของไทย และเป็นจุดด่างพร้อยของประชาธิปไตยไทยมาจวบจนปัจจุบัน
เหตุการณ์ความขัดแย้งเหล่านี้ ได้บานปลายนำไปสู่การรัฐประหารในเดือนมิถุนายน พ.ศ. 2476 ที่ พันเอกพระยาพหลพลพยุหเสนา หัวหน้าคณะราษฎรได้รัฐประหารคืน และเนรเทศไปยังปีนังด้วยรถไฟ พร้อมกับเรียกตัวนายปรีดีกลับมาจากฝรั่งเศส ซึ่งพระยามโนปกรณ์นิติธาดาก็ได้ใช้ชีวิตในบั้นปลายอยู่ที่ปีนัง ตราบจนถึงแก่อสัญกรรม
ชีวิตส่วนตัวชื่นชอบในการเดินป่าและล่าสัตว์ป่า
บทบาททางการเมือง > ครอบครัว

พระยามโนปกรณ์นิติธาดาสมรสครั้งแรกกับคุณหญิงนิตย์ มโนปกรณ์นิติธาดา (สกุลเดิม สาณะเสน) ธิดาของพระยาวิสูตรโกษา (ฟัก สาณะเสน) กับคุณหญิงสมบุญ วิสูตรโกษา เมื่อวันที่ 12 กุมภาพันธ์ พ.ศ. 2455 คุณหญิงมโนปกรณ์นิติธาดาเข้ารับราชการเป็นนางสนองพระโอษฐ์ในสมเด็จพระนางเจ้ารำไพพรรณี พระบรมราชินี ต่อมาคุณหญิงตามเสด็จพระบาทสมเด็จพระปกเกล้าเจ้าอยู่หัวกับสมเด็จพระนางเจ้ารำไพพรรณี พระบรมราชินี เมื่อคราวเสด็จประพาสอาณานิคมอินโดจีนของฝรั่งเศส ระหว่างวันที่ 6 เมษายน - 8 พฤษภาคม พ.ศ. 2473 เพราะคุณหญิงเป็นสามารถสื่อสารภาษาฝรั่งเศส อังกฤษ เยอรมัน และอิตาลีได้ดี จนเมื่อวันที่ 4 พฤษภาคมนั้น ได้เกิดอุบัติเหตุเมื่อรถยนต์ที่เธอนั่งพุ่งชนเข้ากับเสาโทรเลขจากความประมาทของพลขับ ทำให้คุณหญิงมโนปกรณ์นิติธาดาบาดเจ็บสาหัสที่ศีรษะมีบาดแผลฉกรรจ์ ภายหลังคุณหญิงทนพิษบาดแผลไม่ไหวจึงเสียชีวิตลงในเวลา 12.35 น. ของวันที่ 4 พฤษภาคม พ.ศ. 2473 ดังปรากฏใน จดหมายเหตุรายวันพระบาทสมเด็จพระเจ้าอยู่หัวเสด็จประพาสประเทศอินโดจีน พ.ศ. 2473 ความว่า
"วันนี้ [4 พฤษภาคม พ.ศ. 2473] เกิดเหตุอันน่าสลดใจอย่างยิ่งคือ ประมาณอีก 7 กิโลเมตรจะถึงกัมพงจาม รถยนต์คันที่พระยาสุรวงศ์ฯ คุณหญิงมโนปกรณ์ฯ และคุณวรันดับ บุนนาค นั่งมานั้น โดยความเลินเล่อของคนขับรถชาติญวน รถได้แล่นขึ้นไปบนกองหิน ซึ่งเจ้าหน้าที่กองไว้ริมถนนสำหรับจะทำการซ่อมแซม แล้วตรงไปชนเสาโทรเลข ซึ่งอยู่ข้างหน้าระดับเดียวกับกองหิน รถจึงคว่ำลงในท้องนาริมถนน
…ผู้ที่ต้องอันตรายนั้น คือ พระยาสุรวงศ์ฯ คุณหญิงมโนปกรณ์ฯ และคุณวรันดับ สำหรับพระยาสุรวงศ์ฯ และคุณวรันดับ แม้อยู่ภายใต้รถที่คว่ำอยู่ก็ดีหาต้องอันตรายร้ายแรงไม่…ส่วนคุณหญิงมโนปกรณ์ฯ นั้นไม่ได้อยู่ใต้รถด้วย แต่ได้รับบาดเจ็บสาหัสโดยศีรษะฟาดกับเสาโทรเลขหรือถนนหรือรถยนต์ไม่ทราบแน่ถึงกับสลบแน่นิ่งไปทันที แพทย์ตรวจว่ากะโหลกศีรษะแตกตั้งแต่ตอนล่าง
พระยาสุรวงศ์ฯ และคนอื่น ๆ ได้จัดการช่วยกันอุ้มขึ้นรถยนต์เพื่อนำไปโรงพยาบาลโดยเร็ว แต่ในขณะที่ข้ามแม่น้ำโขงนั้นคุณหญิงมโนปกรณ์นิติธาดาทนพิษบาดแผลเจ็บไม่ได้ สิ้นชีพเวลา 12.35 น. …"
เมื่อพระบาทสมเด็จพระปกเกล้าเจ้าอยู่หัวทรงร่นระยะเวลาพระราชกรณียกิจ และโปรดให้งดงานรื่นเริงต่าง ๆ ระหว่างการเสด็จประพาสไปเสียสิ้น ข้ารัฐการฝรั่งเศสให้การช่วยเหลือการจัดส่งศพเป็นอย่างดี พระยามโนปกรณ์นิติธาดาเดินทางจากพระนครมารับศพของคุณหญิงที่กัมพูชาด้วยตนเอง พระบาทสมเด็จพระปกเกล้าเจ้าอยู่หัวมีรับสั่งผ่านโทรเลขให้กรมรถไฟหลวงจัดรถไฟไปรับที่สถานีรถไฟอรัญประเทศ และมีรับสั่งให้แผนกพระราชพิธีกระทรวงวังเตรียมการศพเป็นกรณีพิเศษ พระบาทสมเด็จพระปกเกล้าเจ้าอยู่หัวและสมเด็จพระนางเจ้ารำไพพรรณี พระบรมราชินี ทรงพระกรุณาโปรดเกล้าฯ รับเป็นเจ้าภาพงานศพ และการพระราชทานเพลิงศพคุณหญิงเป็นงานพิเศษดั่งงานหลวง และโปรดเกล้าให้กรมศิลปากรสร้างอนุสาวรีย์เสาหินรูปหน้านางสี่หน้าเพื่อเก็บอังคารของคุณหญิงที่วัดปทุมวนาราม
หลังการเสียชีวิตของคุณหญิงมโนปกรณ์นิติธาดา พระยามโนปกรณ์นิติธาดาจึงใช้ชีวิตคู่กับ เชย หุตะสิงห์และมีบุตรคนเดียวคือ ตุ้ม หุตะสิงห์
เหตุการณ์สำคัญขณะดำรงตำแหน่งนายกรัฐมนตรี

10 ธันวาคม พ.ศ. 2475 - การประกาศใช้รัฐธรรมนูญแห่งราชอาณาจักรสยาม พ.ศ. 2475
1 เมษายน พ.ศ. 2476 - ประกาศพระราชกฤษฎีกาปิดสภาผู้แทนราษฎร พร้อมงดใช้รัฐธรรมนูญบางมาตรา (รัฐประหารในประเทศสยาม เมษายน พ.ศ. 2476)
20 มิถุนายน พ.ศ. 2476 - การรัฐประหารในประเทศสยาม มิถุนายน พ.ศ. 2476
ในวัฒนธรรมสมัยนิยม

ในปี พ.ศ. 2567 ได้มีการสร้างแอนิเมชันเรื่อง ๒๔๗๕ รุ่งอรุณแห่งการปฏิวัติ โดยมีตัวละคร พระยามโนปกรณ์นิติธาดา (ก้อน หุตะสิงห์) พากย์เสียงโดย นิติพงษ์ ห่อนาค
ตำแหน่ง

4 เมษายน 2462 – องคมนตรี
เครื่องราชอิสริยาภรณ์

พ.ศ. 2470 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 1 ประถมาภรณ์มงกุฎไทย (ป.ม.)
พ.ศ. 2474 –  เครื่องราชอิสริยาภรณ์จุลจอมเกล้า ชั้นที่ 2 ทุติยจุลจอมเกล้าวิเศษ (ท.จ.ว.) (ฝ่ายหน้า)
พ.ศ. 2459 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 3 ตริตาภรณ์ช้างเผือก (ต.ช.)
พ.ศ. 2455 –  เหรียญดุษฎีมาลา เข็มศิลปวิทยา (ร.ด.ม.(ศ))
พ.ศ. 2472 –  เหรียญจักรพรรดิมาลา (ร.จ.พ.)
พ.ศ. 2462 –  เหรียญรัตนาภรณ์ รัชกาลที่ 6 ชั้นที่ 3 (ว.ป.ร.3)
พ.ศ. 2469 –  เหรียญรัตนาภรณ์ รัชกาลที่ 7 ชั้นที่ 4 (ป.ป.ร.4)
พ.ศ. 2451 –  เหรียญรัชมังคลาภิเศก รัชกาลที่ 5 (ร.ม.ศ.5)
พ.ศ. 2454 –  เหรียญบรมราชาภิเษก รัชกาลที่ 6 (ร.ร.ศ.6)
พ.ศ. 2468 –  เหรียญบรมราชาภิเษก รัชกาลที่ 7 (ร.ร.ศ.7)
พ.ศ. 2475 –  เหรียญเฉลิมพระนคร 150 ปี (ร.ฉ.พ.)
ดูเพิ่ม

รัฐประหารในประเทศสยาม เมษายน พ.ศ. 2476
รัฐประหารในประเทศสยาม มิถุนายน พ.ศ. 2476
แหล่งข้อมูลอื่น > งานศึกษาที่เกี่ยวข้อง

นครินทร์ เมฆไตรรัตน์. (2560). พระยามโนปกรณ์นิติธาดากับการเมืองสยามในปี พ.ศ. 2475. ความคิด ความรู้ และอำนาจในการเมืองในการปฏิวัติสยาม 2475 (น. 167-191). พิมพ์ครั้งที่ 3. กรุงเทพฯ: ฟ้าเดียวกัน.
เมิ่งฉางจวิน

เมิ่งฉางจวิน (จีนตัวย่อ: 孟尝君; จีนตัวเต็ม: 孟嘗君; พินอิน: Mèngchángjūn ฮกเกี้ยน: เบ๋งเสียงกุ๋น; มรณะ 279 ก่อน ค.ศ.) ชื่อตัวว่า เถียน เหวิน (จีน: 田文; พินอิน: Tián Wén ฮกเกี้ยน: เตียนบุ๋น) เป็นข้าราชการและรัฐบุรุษแห่งรัฐฉีในประเทศจีนสมัยโบราณ และเป็นหนึ่งในสี่กงจื่อผู้มีชื่อเสียงแห่งยุครณรัฐ เขาเป็นโอรสของเถียน อิง เป็นราชนัดดาในพระเจ้าฉีเวยอ๋องแห่งรัฐฉี และได้รับสืบทอดที่ดินศักดินาเมืองเซฺว (薛 Xuē อยู่ในเขตมณฑลชานตงปัจจุบัน) จากผู้เป็นบิดา เมิ่งฉางจวินเป็นที่รู้จักในฐานะผู้มีบริวารมากมายซึ่งพรั่งพร้อมไปด้วยความสามารถต่างๆ ตามข้อมูลในเอกสาร ฉื่อจี้ ระบุไว้ว่า เขาได้อุปถัมภ์ "สือเค่อ" หรือ "อาคันตุกะพึ่งกิน" ไว้เป็นจำนวนมากถึง 3,000 คน ภายหลังเขาได้รับตำแหน่งเป็นอัครมหาเสนาบดีแห่งรัฐฉีและรัฐเว่ย
เกลียดนักมาเป็นที่รักกันซะดี ๆ

| เกลียดนักมาเป็นที่รักกันซะดี ๆ |
| --- | --- |

ประเภท: ซีรีส์ โรแมนติก คอมเมดี้
เค้าโครงจาก: TharnType Story เกลียดนักมาเป็นที่รักกันซะดี ๆ  โดย MAME (นามปากกา)
เขียนโดย: บทโทรทัศน์: อรวรรณ วิชญวรรณกุล (MAME) วิชญาพร สุขกุล วรรณา กอธัญญาวัฒน์
กำกับโดย: บัณฑิต สินธนภารดี
แสดงนำ: ศุภศิษฏ์ จงชีวีวัฒน์ คณาวุฒิ ไตรพิพัฒนพงษ์ สุทธิณัฐ อึ้งตระกูล กิตติภัทร แก้วเจริญ ณัฏฐ์ธรรศ คุณากรเกียรติ ปริญญา อังสนันท์
ดนตรีแก่นเรื่องเปิด: ​ไม่ยอม (Be Mine) - จิรภัทร จันทร์แจ้ง
ดนตรีแก่นเรื่องปิด: ​ขอแค่เธอ (Hold Me Tight) - ชัยนนท์ หาญคีรีรัตน์
ประเทศแหล่งกำเนิด:  ประเทศไทย
ภาษาต้นฉบับ:  ภาษาไทย
จำนวนตอน: 12 + 1 ตอนพิเศษ
การผลิต
ผู้อำนวยการสร้าง: อรวรรณ วิชญวรรณกุล
สถานที่ถ่ายทำ:  ประเทศไทย
ความยาวตอน: 50 นาที
บริษัทผู้ผลิต: บริษัท มี มายด์ วาย จำกัด
ออกอากาศ
เครือข่าย: ช่องวัน 31 ไลน์ทีวี เน็ตฟลิกซ์ วีทีวี​ อ้ายฉีอี้​
ออกอากาศ: 7 ตุลาคม 2562 – 6 มกราคม 2563
การแสดงที่เกี่ยวข้อง
เกลียดนักมาเป็นที่รักกันซะดี ๆ 2
เกลียดนักมาเป็นที่รักกันซะดี ๆ (อังกฤษ: TharnType The Series) เป็นซีรีส์ที่สร้างจากนิยายชื่อเดียวกันของ MAME (นามปากกาของ อรวรรณ วิชญวรรณกุล) เป็นภาคต่อของ บังเอิญรัก ออกอากาศครั้งแรกวันที่ 7 ตุลาคม 2562 ทางช่องวัน 31 ย้อนหลังทางไลน์ทีวี มีจำนวน 12 ตอน และ 1 ตอนพิเศษ ชื่อ รักสุดท้ายของเรา (อังกฤษ: TharnType Special) ฉายในโรงภาพยนตร์สยามภาวลัย แกรนด์ เธียร์เตอร์ สยามพารากอน วันที่ 19 มกราคม 2563
รายชื่อนักแสดง > นักแสดงนำ

ศุภศิษฏ์ จงชีวีวัฒน์ รับบท ธาร (ธารา คีรีกันต์)
คณาวุฒิ ไตรพิพัฒนพงษ์ รับบท ไทป์ (ทิวัตถ์ ภวัตตากุล)
สุทธิณัฐ อึ้งตระกูล รับบท เทคโน
กิตติภัทร แก้วเจริญ รับบท หลง
ณัฏฐ์ธรรศ คุณากรเกียรติ รับบท ตั้ม
ปริญญา อังสนันท์ รับบท ต้า
รายชื่อนักแสดง > นักแสดงสมทบ

กัณต์ธีภพ ศิโรรัตนพาณิชย์ รับบท ซอ
ธนาวินท์ ดวงเนตร รับบท ขลุ่ย
วศิน ภาณุมาภรณ์ รับบท เทคนิค
ณภัทร สีนาคล้วน รับบท แชมป์
ภัทรบุตร เขียนนุกุล รับบท ซาน
ธนายุทธ ฐากูรอรรถยา รับบท ธร (ธราธร คีรีกันต์)
สุทธิศักดิ์ อัครภาณุวิทยา รับบท สอง
ณัฐพงษ์ คัดทะจันทร์ รับบท เต้
ก้องเก้า เปรมสิรินิธิคุณ รับบท ทีม
อายูตะ อุซุกิ รับบท อ๋อม
เพ็ญกวิน หวังนิเวศน์กุล รับบท ไหม
ศิวพร ลังกาพิน รับบท ปุยฝ้าย
รายชื่อนักแสดง > นักแสดงรับเชิญ

ทวีศักดิ์ ธนานันท์ รับบท แด๊ด
สโรชา วาทิตตพันธ์ รับบท แม่ธาร
ทิพย์รดา ไมเออร์ รับบท ธัญญ่า (ธุวดารา คีรีกันต์)
ธนายง ว่องตระกูล รับบท พ่อไทป์
อำภา ภูษิต รับบท แม่ไทป์
พงศ์กรณ์ วงศ์กฤติยารัฐ รับบท คม
ธิติพันธ์ สุริยาวิชญ์ รับบท พี่คง
ลิลลี่ แม็คกร๊าธ รับบท พี่จี๊ด
พีรวิชญ์ อรรถชิตสถาพร รับบท ติณณ์
ศุภพงษ์ อุดมแก้วกาญจนา รับบท พีท
ศิวัช จำลองกุล รับบท เก่งกล้า
กรภัทร์ เกิดพันธุ์ รับบท รุ่นน้อง
เพลงประกอบ

| เพลง | ศิลปิน |
| --- | --- |
ไม่ยอม (Be Mine): จิรภัทร จันทร์แจ้ง
ไม่ยอม (Be Mine): กิตติภัทร แก้วเจริญ
ขอแค่เธอ (Hold Me Tight): ชัยนนท์ หาญคีรีรัตน์
ขอแค่เธอ (Hold Me Tight) Acoustic Version: ศุภศิษฏ์ จงชีวีวัฒน์
ข้างเธอ (Beside You): ชัยนนท์ หาญคีรีรัตน์
เธอคือโลกทั้งใบ (My World): ธนนท์ จำเริญ
เธอที่เดินเข้ามา (Love's Coming):  หนึ่งธิดา โสภณ
การตอบรับ

นอกจากจะได้รับการตอบรับที่ดีในด้านการถ่ายทอดเรื่องราวที่มีความใกล้เคียงกับนิยายและด้านการเสนอมุมมองความรักที่ไม่จำกัดเพศ อันเป็นการดำเนินเรื่องผ่านตัวละครให้ผู้ชมได้คิดภาพตามในแต่ละฉาก TharnType The Series ยังได้รับกระแสตอบรับที่ดีในเรื่องของเทคนิคการถ่ายทำและกระบวนการทำงานของทีมผู้อำนวยการสร้างอีกด้วย โดยกระแสตอบรับต่างๆ เป็นที่กล่าวถึงบนโซเชียลมีเดียอย่างทวิตเตอร์ทุกครั้งที่ออกอากาศ ติดเทรนด์ทวิตเตอร์ทั้งในประเทศไทยและในต่างประเทศ เช่น ฟิลิปปินส์ อินโดนีเซีย มาเลเซีย ฯลฯ นอกจากนี้ TharnType The Series ตอนที่ 11 ซึ่งใช้แฮชแท็ก #TharnTypeEP11 มีกระแสตอบรับที่ดีจนกระทั่งติดเทรนด์บนทวิตเตอร์อันดับที่ 1 ของประเทศไทย และเทรนด์อันดับที่ 1 ของโลก ณ ช่วงเวลาที่ออกอากาศ
แม้จะเป็นซีรีส์น้องใหม่ที่ออกอากาศในเดือนตุลาคม แต่กระแสซีรีส์และความนิยม ทำให้ TharnType The Series ขึ้น Top 5 มาแรง ใหม่ เป็นอันดับ 1 ประจำสัปดาห์ 7–13 ตุลาคม 2562 และขึ้น Top 5 ละคร ซีรีส์ ที่มีคนกดถูกใจสูงสุด ประจำสัปดาห์ 4–10 พฤศจิกายน 2562 นอกจากนี้ยังมียอดการรับชมบน LINE TV สูงสุด ติด Top 5 ละคร-ซีรีส์ฮิต ตลอดระยะเวลาที่ออกอากาศในเดือนตุลาคม เรตติ้ง 0.2117 พฤศจิกายน เรตติ้ง 0.1838 และธันวาคม เรตติ้ง 0.1229
เมื่อวันที่ 1 พฤศจิกายน 2562 TharnType The Series มีผู้รับชมบน LINE TV ถึง 10 ล้านวิว ปัจจุบันแม้ซีรีส์จะลาจอไปแล้ว ยังมียอดผู้ชมทาง LINE TV เพิ่มขึ้นเรื่อยๆ ถึง 76,032,560 วิว (สถิติ ณ วันที่ 6 พฤษภาคม 2563)
จากกระแสตอบรับใน Season1 และการเรียกร้องของแฟนๆ ทั่วโลก ทำให้เกิด TharnType The Series Season2 ภาครักอาถรรพ์ 7 ปี เป็นตอนพิเศษที่อยู่ในนิยาย มีการนำมารื้อเขียนบทใหม่ และเปิดแคสติ้งนักแสดงเพิ่มเพื่อเข้ามาเป็นส่วนหนึ่งของ TharnType The Series Season2
แฟนมีตติ้ง

| ปี พ> ศ. | ชื่องาน | วันแสดง | สถานที่ |
| --- | --- | --- | --- |
| 2563 | TharnTyp The Series Fan Meeting in Bangkok | 9 กุมภาพันธ์ | Union Hall |
รางวัล

LINE TV AWARDS 2020 - BEST KISS SCENE "ฉากจูบข้อเท้าให้รู้ว่ารัก"(ศุภศิษฏ์ จงชีวีวัฒน์,คณาวุฒิ ไตรพิพัฒนพงษ์)
THAI CRAZY AWARDS 2020 - BEST BL SERIES เสนอชื่อเข้าชิง (ศุภศิษฏ์ จงชีวีวัฒน์,คณาวุฒิ ไตรพิพัฒนพงษ์)
HOWE AWARDS 2019 -  THE BEST COUPLE ได้รับรางวัล (ศุภศิษฏ์ จงชีวีวัฒน์,คณาวุฒิ ไตรพิพัฒนพงษ์)
KAZZ AWARDS 2020 - THE BEST SCENE ได้รับรางวัล (ศุภศิษฏ์ จงชีวีวัฒน์,คณาวุฒิ ไตรพิพัฒนพงษ์)
KAZZ AWARDS 2020 - คู่จิ้นแห่งปี  เสนอชื่อเข้าชิง (ศุภศิษฏ์ จงชีวีวัฒน์,คณาวุฒิ ไตรพิพัฒนพงษ์)
KAZZ AWARDS 2020 -  วัยรุ่นชายมาแรงแห่งปี เสนอชื่อเข้าชิง (ศุภศิษฏ์ จงชีวีวัฒน์)
MAYA AWARDS 2020 - ดาราคู่ขวัญ (คู่จิ้น) ขวัญใจมหาชน เสนอชื่อเข้าชิง (ศุภศิษฏ์ จงชีวีวัฒน์,คณาวุฒิ ไตรพิพัฒนพงษ์)
MAYA AWARDS 2020 - พระเอกดาวรุ่งชาย ขวัญใจมหาชน เสนอชื่อเข้าชิง (ศุภศิษฏ์ จงชีวีวัฒน์)
ไทยรัฐที่สุดแห่งปี 2020 - คู่จิ้นแห่งปี
แหล่งข้อมูลอื่น

เกลียดนักมาเป็นที่รักกันซะดี ๆ ที่เฟซบุ๊ก
เกลียดนักมาเป็นที่รักกันซะดี ๆ ที่เอกซ์ (ทวิตเตอร์)
เกลียดนักมาเป็นที่รักกันซะดี ๆ ที่อินสตาแกรม
แอปเปิล (บริษัท)

37°19′55″N 122°01′52″W﻿ / ﻿37.33182°N 122.03118°W﻿ / 37.33182; -122.03118
| --- | --- |
โลโก้ที่เริ่มใช้ตั้งแต่ปี 1998
แอปเปิลพาร์ก ที่ คูเปอร์ติโน รัฐแคลิฟอร์เนีย
ชื่อเดิม: Apple Computer Company (1976–1977) Apple Computer, Inc. (1977–2007)
ประเภท: บริษัทมหาชน
การซื้อขาย: แนสแด็ก: AAPL  ร่วมคำนวณในดัชนี Nasdaq-100 DJIA S&P 100 S&P 500
ISIN: US0378331005 
อุตสาหกรรม:   ฮาร์ดแวร์คอมพิวเตอร์  คอมพิวเตอร์ซอฟแวร์  เครื่องใช้ไฟฟ้า  การกระจายแบบดิจิทัล  เซมิคอนดักเตอร์  การออกแบบซิลิโคนที่ยอดเยี่ยม  การร่วมลงทุนขององค์กร 
ก่อตั้ง: 1 เมษายน ค.ศ. 1976 (1976-04-01) (48 ปี)
ผู้ก่อตั้ง:  สตีฟ จ๊อบส์  สตีฟ วอซเนียก  โรนัลด์ เวนน์ (ถอนหุ้นในภายหลังในปี ค.ศ. 1977) 
สำนักงานใหญ่: Apple Park, 1 Apple Park Way, Cupertino, California, U.S.
จำนวนที่ตั้ง: 529 ร้านค้าปลีก (2023)
พื้นที่ให้บริการ: ทั่วโลก
บุคลากรหลัก:   อาร์เธอร์ เดวิด เลวินสัน (ประธาน)  ทิม คุก (ซีอีโอ)  Jeff Williams (ซีโอโอ)  Luca Maestri (ซีเอฟโอ) 
ผลิตภัณฑ์:  แมค  ไอพอด  ไอโฟน  ไอแพด  แอปเปิลวอตช์  แอปเปิลทีวี  โฮมพอด  แมคโอเอส  ไอโอเอส  ไอแพดโอเอส  วอตช์โอเอส  ทีวีโอเอส  ไอไลฟ์  ไอเวิร์ก  ไฟนอล คัต โปร  ลอจิก โปร 
บริการ:  แอปเปิลเพย์  แอปเปิลสโตร์  ไอทูนส์สโตร์  แอปสโตร์  แมคแอพสโตร์  แอปเปิลบุ๊กส์  ไอคลาวด์  แอปเปิลมิวสิก 
รายได้:  US$383.29 พันล้าน (2023)
รายได้จากการดำเนินงาน:  US$114.30 พันล้าน (2023)
รายได้สุทธิ:  US$97.00 พันล้าน (2023)
สินทรัพย์:  US$352.58 พันล้าน (2023)
ส่วนของผู้ถือหุ้น:  US$62.15 พันล้าน (2023)
พนักงาน: 161,000 (2023)
บริษัทในเครือ: Apple Studios Beats Electronics Beddit Braeburn Capital Claris Drive.ai InVisage Technologies Dark Sky
อันดับความน่าเชื่อถือ:  AAA (Moody's Corporation)
เว็บไซต์: www.apple.com
เชิงอรรถ / อ้างอิง 
บริษัทแอปเปิล (อังกฤษ: Apple Inc.) ชื่อเดิม บริษัท แอปเปิล คอมพิวเตอร์ (อังกฤษ: Apple Computer Inc.) และ (อังกฤษ: Apple Computer Company) เป็นบริษัทในซิลิคอนแวลลีย์ ทำธุรกิจเกี่ยวกับคอมพิวเตอร์ แอปเปิลปฏิวัติคอมพิวเตอร์ตั้งโต๊ะในยุค 70 ด้วยเครื่องแอปเปิล I และแอปเปิล II และแมค ในยุค 80 ปัจจุบันแอปเปิลมีชื่อเสียงด้านฮาร์ดแวร์ เช่น ไอแมค ไอโฟน ไอแพด แอปเปิลวอตซ์
ประวัติ > 1976–1980: การก่อตั้งและการรวมกัน

บริษัทแอปเปิล ถูกก่อตั้งในวันที่ 1 เมษายน ค.ศ. 1976 โดย สตีฟ จอบส์ สตีฟ วอซเนียกและ โรนัลด์ เวนน์ในเมือง คูเปอร์ติโน รัฐแคลิฟอร์เนียโดยการทำการปฏิวัติธุรกิจคอมพิวเตอร์ตั้งโต๊ะในยุค 70 โดยการนำเครื่องคอมพิวเตอร์เครื่องแรกที่ประดิษฐ์จากโรงรถออกมาขายในชื่อ แอปเปิล I ที่ราคาจำหน่าย 666.66 เหรียญ และแสดงต่อหน้าสาธารณะชนครั้งแรกที่ Homebrew Computer Club จำนวนและระยะเวลาจำกัด ภายในปีถัดมาก็ได้ผลิตเครื่องคอมพิวเตอร์ที่ทํายอดมหาศาลและมีผู้ร่วมถือหุ้นในวันที่ 3 มกราคม 1977 โดย Wayne ไม่ร่วมบริษัทอีกต่อไปและบริษัทนั้นได้เปลี่ยนชื่อบริษัทจาก Apple Computer Company เป็น Apple Computer Inc.
Apple II ได้รับการแนะนำในวันที่ 16 เมษายน 1977 ที่แรกที่ West Coast Computer Fair มันแตกต่างจากคู่แข่งรายใหญ่ ซึ่งในขณะนั้นคือ TRS - 80 และ Commodore PET เพราะมาพร้อมกับกราฟิกสีและสถาปัตยกรรมระบบปฏิบัติการแบบเปิด ในขณะที่รุ่นแรกที่ใช้เทปคาสเซ็ทธรรมดาเป็นอุปกรณ์จัดเก็บข้อมูลพวกเขาถูกแทนที่โดยการแนะนำของ 5 1 / 4 นิ้วฟลอปปี้ดิสก์ไดรฟ์และอินเตอร์เฟซ, Disk II
Apple II ได้รับเลือกให้เป็นแพลตฟอร์มเดสก์ทอปแบบแรกในโลก "app ตัวเด็ด" ของธุรกิจคอมพิวเตอร์โลก - ด้วยโปรแกรม VisiCalc ที่ใช้ทำใบปลิวและเอกสารแบบง่ายๆ โดย VisiCalc สร้างตลาดธุรกิจสำหรับ Apple II และให้ผู้ใช้ที่บ้านด้วยเหตุผลเพิ่มเติมเพื่อซื้อความเข้ากันได้ของ Apple II กับสำนักงาน ตาม Brian Bagnall 
ในตอนแรก Apple สร้างตัวเลขยอดขายที่พูดเกินจริงและมียอดขายเป็นอันดับ 3 รองจาก Commodore และ Tandy จน VisiCalc ได้เปิดตัวและมาพร้อมกับ  Apple II ยอดขายจึงสูงขึ้น
ประวัติ > 1990-1997: การลดลงและการปรับโครงสร้าง

ต่อมาในปี 1991 Apple จึงเปิดตัวเครื่องคอมพิวเตอร์พกพาที่ไม่นํ้าหนักสูงเกินไปเหมือน Macintosh Portable ในชื่อ เพาเวอร์บุ๊ก 100 และในการเปิดตัวเพาเวอร์บุ๊กนั้นถือได้ว่าประสบความสำเร็จได้ดีมากและสามารถสร้างเม็ดเงินเข้าบริษัทได้อย่างมากและในปีเดียวกันนี้แอปเปิล ได้เปิดตัว แมคโอเอส 7 ซึ่งเป็นการอัพเกรดระบบปฏิบัติการของแอปเปิลครั้งยิ่งใหญ่อีกครั้งหนึ่ง ด้วยการเพิ่มอินเตอร์เฟซแบบสี และเปิดตัวคุณสมบัติการเชื่อมต่อแบบใหม่ในยุคนั้นอีกด้วยและถือว่าเป็นรากฐานของแมคโอเอสอันโด่งดังในปัจจุบันเลยทีเดียว
และแอปเปิลได้พัฒนาแท็บเล็ตตัวต้นแบบขึ้นมาโดยมีชื่อเพาเวอร์บุ๊ก ดีโอ ที่มีชื่อว่า เพ็นไลต์ แต่ก็ตัดสินใจไม่วางจำหน่ายเนื่องเกรงว่าจะกระทบยอดจำหน่ายของเมสเสจแพดและนอกจากสินค้าอื่นๆข้างต้นแล้ว Apple ยังเปิดตัวผลิตภัณฑ์รูปแบบใหม่ของโลกในชื่อ Newton ในปี 1993 ที่เป็นต้นแบบของ PDA หรือ Personal Digital Assistance ในเวลาต่อมา แต่นั่นก็ดูเหมือนจะไม่ได้ช่วยอะไรให้กับบริษัทเลย เนื่องจากเป็นช่วงเวลาที่ราคาหุ้นและส่วนแบ่งตลาดของ Apple ถดถอยลงไปทุกทีต่อมาในปีเดียวกัน Sculley ลาออกจากแอปเปิล และ Spindler เป็น CEO แทน Sculley ที่ลาออกไป
ต่อมาในปี 1994 Apple ร่วมกับ IBM และ Motorola ในการพัฒนาแพลทฟอร์มคอมพิวเตอร์ตัวใหม่ ที่จะเป็นการผนวกกันระหว่าง hardware ของ IBM และ Motorola กับ Software จาก Apple โดยหวังว่าการรวมตัวกันพัฒนาครั้งนี้จะช่วยทำให้ Apple กลับไปนำหน้า Microsoft ได้อีกครั้ง ในปีนั้นเอง หลังจากการร่วมมือในการพัฒนาแพลตฟอร์มล่าสุด Apple ก็พร้อมเปิดตัว Power Macintosh เครื่องคอมพิวเตอร์รุ่นแรกจาก Apple ที่เปลี่ยนจากชิป โมโตโรลา 68000 ซีรีส์ เป็นชิป เพาเวอร์พีซี
ต่อมาในปี 1996 ได้มีการเปลี่ยนตำแหน่ง CEO อีกครั้ง โดย จิล อิเมลิโอ มาดำรงตำแหน่งแทน Michael Spindler โดย อิเมลิโอ ได้ทำการปลดพนักงานจำนวนมาก อีกทั้งยังริเริ่มโครงการผลิตภัณฑ์ต่างๆซึ่งมาสู่ความล้มเหลวทั้งสิ้น ไม่ว่าจะเป็น Taligen, Copland และ Gershwin ดังนั้น
ต่อมาในปลายปีเดียวกัน แอปเปิล ได้ซื้อบริษัท NeXT ในราคา 402 ดอลลาร์สหรัฐ เป็นของตัวเอง เพื่อจะนำตัว สตีฟ จ๊อบส์ กลับมาทำงาน Apple อีกครั้ง
ประวัติ > 1997-2007 กลับสู่ความสามารถทำกำไร

ในวันที่ 9 กุมภาพันธ์ 1997 การซื้อกิจการบริษัท NeXT เสร็จเป็นที่เรียบร้อยและในวันที่ 9 กรกฎาคม 1997 ได้มีการเปลี่ยนตําแหน่ง CEO อีกครั้งในรอบ 1 ปี โดย สตีฟ จอบส์ มาดํารงตำแหน่ง CEO ชั่วคราวแทน จิล อิเมลิโอ ผู้บริหารระดับสูงของแอปเปิลในขณะนั้นถูกถอดออกและในปีเดียวกันไมโครซอฟท์ช่วยเหลือแอปเปิลไม่ให้ล้มลายและไมโครฟอซท์ลงทุนให้แอปเปิลในราคา 150 ล้านดอลลาร์สหรัฐ
iMac G3
iBook G3
Power Macintosh G3
PowerBook G3
ในวันที่ 6 พฤษภาคม 1998 Jobs ทำการเปิดตัว iMac G3 ที่สร้างความโด่งดังไปทั่วโลก โดดเด่นทั้งรูปลักษณ์และความสามารถ ส่งผลให้ยอดขายพุ่งสูงขึ้นอย่างรวดเร็ว ด้วยสถิติ 800,000 เครื่องในเวลาเพียง 5 เดือนหลังออกขาย
ต่อมาในปี 1999 แอปเปิล ได้เปิดตัว iBook G3 และ AirPort แล็ปท็อปรุ่นแรกที่เชื่อมต่ออินเทอร์เน็ตในงาน MacWorld NY 1999
ต่อมาในปี 2001 ได้เปิดตัวแอปเปิลสโตร์ 2 สาขาในสหรัฐอยู่ในรัฐวอชิงตันและอยู่ในแคลิฟอร์เนียและในวันที่ 23 ตุลาคม 2001 ได้เปิดตัวไอพอดเครื่องเล่นเพลงพกพาและต่อมาในปี 2003 แอปเปิลได้เปิด iTunes Store เป็นครั้งแรก
ต่อมาในปี 2005 ในงาน WWDC 2005 แมคอินทอชจะเปลี่ยนชิปซีพียูจากเพาเวอร์พีซีเป็นอินเทล เอกซ์86-64
และในวันที่ 10 มกราคม 2006 ได้เปิดตัวแมคบุ๊กโปร แล็ปท็อปรุ่นแรกที่ใช้ชิปอินเทลและในปีเดียวกันนี้ได้เปิดตัวแอปเปิลทีวีชื่อในขณะนั้นเรียกว่าไอทีวีแต่ชื่อซํ้ากับสถานีโทรทัศน์ไอทีวีของประเทศอังกฤษต่อมาได้เปลี่ยนชื่อเป็นแอปเปิลทีวี